b'\n_START_ARTICLE_\nLa\xc5\xa1ki govor\n_START_PARAGRAPH_\nLa\xc5\xa1ki govor (la\xc5\xa1ko podnare\xc4\x8dje) je posebna oblika nare\xc4\x8dja znotraj \xc5\xa1tajerske nare\xc4\x8dne skupine slovenskega jezika. Obravnava se kot podnare\xc4\x8dje posavskega nare\xc4\x8dja, vendar za razliko od zasavskega in sevni\xc5\xa1ko-kr\xc5\xa1kega govora vsebuje mo\xc4\x8dno \xc5\xa1tajersko obarvane posebnosti. Obmo\xc4\x8dje la\xc5\xa1kega podnare\xc4\x8dja se razprostira na \xc5\xa1ir\xc5\xa1em podro\xc4\x8dju La\xc5\xa1kega in Rimskih Toplic ter vzhodno od Zidanega Mosta skoraj do Jurklo\xc5\xa1tra.'